"SETSWANA PUO YA GAE R-3 tlhaloganya mo magatong a a farologaneng (sk. ka bokao jo bo tlhamaletseng, go boeletsa thulaganyo, go ipopela bokao, go tlhatlhoba le go botsa dipotso tse di tsosang kgatlhego. Kopano ya ntlha e tobile go itumedisa barutwana le ‘tebo’ ya ntlha ya setlhangwa, fa barutwana ba neela maitemogelo a bona ka ga setlhangwa. Mo kopanong e e latelang, go dirisiwa setlhangwa sona sele mme ntlhatebo e fetogela go nna e barutwana ba tsayang karolo mo go buiseng le morutabana, a dirisa dipuisano tse di godisang tlotlofoko, go tlhaloganya, bontsha dikgono tsa kgopolo le dipopego tsa setlhangwa (jaaka thutapuo, matshwao a puiso). Mo letsatsing la boraro le la bone fa go kgonagala, barutwana ba buisa setlhangwa ka bobona ba tsaya karolo mo motlotlong, ditirwana tsa tiriso le tse di kwadilweng ka ga setlhangwa. Tse dingwe tsa ditlhangwa di ka dirisiwa fela mo letsatsing le le lengwe (1) kgotsa a le mabedi (2) segolo mo Mophatong 2 le 3. 2.6.2 Mokwalokopanelo Fa go kgonega, setlhangwa sa puisokopanelo se tshwanetse sa thusa mo go kwaleng go go kopanetsweng mo morutabana a ba bontshang mokgwa wa go kwala setlhangwa. Barutwana ba tsaya karolo mo go tlhameng setlhangwa, fa morutabana e nna mogokaganyi le mokwadi wa setlhangwa fela. Setlhangwa sa puisokopanelo se ka dirisiwa go neela dikao tsa dipaterone tsa puo, tlhopho ya mopeleto kgotsa diponagalo tse dingwe tsa setlhangwa tse di leng mosola mo go siamisetseng ditlhangwa tse dišwa. Go bontsha thulaganyo ya go kwala, go thusa go baakanyetsa barutwana dikgono tsa bona tsa go kwala. Puisokopanelo le mokwalo o o kopanetsweng, di tshwanetse go dirwa mo Mephatong 1-3. 2.6.3 Puisokaelo ka ditlhopha, Se, ke togamaano ya go ruta barutwana go buisa go ya ka bokgoni jwa ditlhopha tsa bona, mo maloko otlhe a setlhopha a buisang setlhangwa se le sengwe ka thuso ya morutabana mme se tshwanetse go dirwa letsatsi le letsatsi. Puisokaelo e akaretsa morutabana a le mo setlhopheng sa barutwana ba ka nna 6 go ya go 10 mo kopanong e le nngwe. Morutabana o rulaganya dithuto a akaretsa maano a go tlhasela mafoko a a farologaneng a barutwana ba tla ithutang go a dirisa fa ba kopana le dikgwetlho tse di rileng mo ditlhangweng. Mmuisano ka setlhangwa magareng ga morutabana le barutwana (le barutwana ka bobona) ke ntlhakgolo mo mokgweng o. Ka nako e, morutabana ga a tshwanela go tsenwa gare ke barutwana ba bangwe ba ba dirang ditirwana tsa bona ka nosi. Kopano nngwe le nngwe ya setlhopha, e tshwanetse go nna magareng ga metsotso e le 10 le 15 ka boleele, mo ditlhopha di le pedi di buisang le morutabana letsatsi le letsatsi (nako yotlhe ka letsatsi e nne halofo ya ura ). 2.6.4 Go aga ditlhopha tsa bokgoni Ditlhangwa di tlhophiwa go ya ka ditaelo tsa maemo a go buisa a setlhopha. Mokgwa o o bonolo wa go tlhomamisa kgato le, le go aroganya barutwana ka ditlhopha ke ka go ela tlhoko babuisi fa ba buisa setlhangwa. Lenaane la maitsholo a a ka lemosegang le le ka thusang ka go aroganya barutwana ka ditlhopha ka nako ya puisokaelo ke le le latelang: • Setlhangwa se tshwanelwa ke go buisiwa ka bonolo mme se santse se na le dikgwetlho di le mmalwa mo go mmuisi tsa go gopola le go tlhaloganya. Mmuisi o tshwanetse go lemoga le go gopola ka bonako mafoko a le 90% - 95%. Botlhe ba tshwanetse go fetsa go buisa se se tlhophilweng mo metsotsong ee beilweng. • Ba tla buisa ka thelelo le ka go tlhagisa maikutlo a a maleba. • Ba tla kgatlhegela setlhangwa • Ba ka se tlhoke go supa tlhaka ka tlhaka fa ba buisa • Ba tla buisa ka setu. CAPS 13"